label_title: 2009-es angol labdarúgó-szuperkupa
label_desc: A 2009-es angol labdarúgó-szuperkupa, más néven FA Community Shield az FA Community Shield 87. kiírása volt; egy labdarúgó-mérkőzés a bajnokság és az FA-kupa győztese között. A mérkőzést a londoni Wembley stadionban rendezték 2009. augusztus 9-én, a két résztvevő a 2008–2009-es Premier League bajnoka, a Manchester United, és a 2008–2009-es FA-kupa győztese, a Chelsea volt, ugyanúgy, mint a 2007-es mérkőzésen. A találkozó 2–2-es döntetlennel zárult – a gólokat Nani és Wayne Rooney szerezte a Manchester Unitednek, illetve Ricardo Carvalho és Frank Lampard a Chelsea-nek –, a büntetőpárbaj során pedig a Chelsea 4–1-re győzött, így 2005 óta először ismét ők vihették haza a trófeát.